“Salt//Pepper” ชื่อร้านเก๋ ๆ ซึ่งมีความหมายมาจากส่วนผสมสำคัญในการทำอาหารทั้งเกลือและพริกไทย ที่มักจะพบเป็นส่วนผสมในหลาย ๆ เมนู สำหรับร้านนี้ตั้งอยู่ที่สาขา CTW บริเวณชั้น 7 โซน Atrium  ร้านเพิ่งเปิดใหม่เมื่อตอนปลายปี 2558  วิธีการเดินทางสามารถลงบีทีเอสสถานีชิดลมได้ หน้าร้านมีแปะโปรโมชั่นถ้าเป็นวันจันทร์ลด 20% ด้วย  ร้านตกแต่งแบบระดับ Fine Dinning ดูหรูหราใช้โทน สีขาว ทอง และกระจก ในการตกแต่ง บริเวณริมผนังตกแต่งเป็นหน้าต่างแบบหรูหรา มีต้นไม้ประดับเพิ่มความสดชื่น มีเคาน์เตอร์ผสมเคื่องดื่มอยู่ตรงกลางร้าน

อาหารที่นี่จะเป็นสไตล์ฟิวชั่น เป็นอาหารนานาชาติ มีทั้งพวกเสต็ก เบอร์เกอร์ สปาเกตตี้ รวมถึงมีของหวาน ให้เลือกสั่ง วันนี้เราเลือกสั่ง Quesadilla อ่านว่า เคียสดีลญ่าหมู (220 บาท)  พิซซ่าสไตล์เม็กซิกัน  ที่ทำจากแป้งแป้งทอติญ่า (Tortilla) ไส้ด้านไหนเป็นหมูสับผัดกับซอสมะเขือเทศ หอมซอย และเครื่องเทศ แป้งด้านนอกหอมกลิ่นเตาถ่านและบางกรอบ สอดไส้ด้วยไส้รสชาติกลมกล่อม กลิ่นหอมเรื่องเทศ เราชอบมากค่ะเมนูนี้ รู้สึกว่าทางร้านใส่ใจในเรืองของคุณภาพและวัตถุดิบ เสืร์ฟมาพร้อมผักสลัดและน้ำสลัดแบบโยเกิรต์รสจืด อร่อยดีค่ะ

แฮมเสต็กรมควัน (280 บาท) เสต็กแฮมคุณภาพดีย่างมาหอมและสุกกำลังดี เสิรฟ์พร้อมซอสไวน์แดงหอมรสกลมกล่อม มะเขือเทศทอดพร้อมเปลือกกรอบนอกนุ่มใน คลุกเคล้ากับเครืองเทศ ปาปริก้าเพิ่มรสชาติ  ผักขมผัดเนย เสิร์ฟพร้อมมะเขือเทศโรยด้วยกระเทียมสับ เสริฟ์มาบนภาชนะไม้ ที่รองด้วยกระทะเพื่อให้เสต็กคงความร้อน ผักสลัดจัดวางมาในถ้วยสีขาวดูสวยงาม  สมเป็นอาหารระดับ Fine Dinning

เครื่องดื่มสั่งเป็นโค้ก (40 บาท) สไปรท์ (40 บาท) เสิร์ฟมาในกระป๋อง พร้อมแก้วน้ำลายหรูหรา

โดยรวมเป็นร้านอาหารที่ใช้วัตถุดิบคุณภาพดี อาหารอร่อยมีคุณภาพ ราคาสูงสมราคา ร้านตกแต่งสวยงามและบริการดี ราคาในเมนูยังไม่รวม Vat 7%  และ Service Charge 10% นะคะ